Aquest dissabte la Biblioteca de l'Eliana celebra la seua IV Viquimarató
19 de setembre de 2019

La Biblioteca Pública Municipal de l'Eliana celebrarà aquest dissabte 21 de setembre la seua IV Viquiimarató. L'activitat, oberta a tots i a totes, consisteix en reunir-se voluntaris viquipedistes davant dels seus ordinadors i crear, ampliar o modificar articles relacionats amb el municipi i la seua comarca en la Viquipèdia, l'enciclopèdia més consultada actualmente, i els seus projectes germans.

Les persones participants que no tinguen creat un usuari ni editat mai en Viquipèdia no tindran cap dificultat, ja que un grup de voluntaris els ensenyaran i assessoraran en tot moment. Tan sols cal portar un ordinador portàtil i la biblioteca posa a la disposició dels participants l'accés a internet, una àmplia bibliografia local i l'esmorzar.

Quant als articles, es crearàn els dels alcaldes de la localitat que encara no el tinguen i s'actualitzarà l'article de l'Eliana, tant en valencià com en castellà. Però sobretot, es pujaran imatges de les Festes Majors, ja que la Biblioteca va llançar a principis del mes de juliol la proposta de realitzar fotografies dels actes festers per a poder pujar-les a Wikimedia Commons, el repositori multimèdia de Viquipèdia, amb motiu d'aquesta IV Viquimarató. Un jurat atorgarà la setmana següent un premi a la millor fotografía pujada fins a les 14:00 hores del dissabte 21.

També es pujaran fotografies de retaules de ceràmica que encara es conserven als carrers de l'Eliana, participant en el Viquiprojecte de Patrimoni proposat per a aquest mes de setembre.

Fotos de les Festes Majors pujades fins ara a Wikimedia Commons:

https://commons.wikimedia.org/wiki/Category:Festes\_Majors\_de\_l%27Eliana